Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,788.17 …
7 พ.ค. 2561

Morning Market Summary
SET ช่วงเช้าปิดที่ระดับ 1,788.17 จุด เพิ่มขึ้น 8.30 จุด (+0.47%) มูลค่าการซื้อขาย21,367.31 ล้านบาท หุ้นไทยเช้านี้แกว่งบวกตามตลาดต่างประเทศ โดยมีแรงหนุนนำจากกลุ่มพลังงาน หลังราคาน้ำมันแตะ 70 ดอลลาร์ต่อบาร์เรล จากความกังวลสหรัฐฯอาจคว่ำบาตรอิหร่านรอบใหม่ จับตาท่าทีของ “ทรัมป์” จะตัดสินใจถอนตัวออกจากข้อตกลงนิวเคลียร์ที่ทำไว้กับอิหร่านหรือไม่ (12 พ.ค.)
Afternoon Perspective
แนวโน้มการซื้อขายช่วงบ่าย แม้จะยังมีแรงกด จากการแกว่งตัวในกรอบแคบๆของตลาดหุ้นในภูมิภาค แต่อย่างไรก็ตามดูเหมือนตลาดหุ้นไทยจะค่อยๆกลับมายืน จากแรงหนุนหุ้นในกลุ่มพลังงาน โดยในช่วงเช้าสามารถยืนในแดนบวกได้ ตลาดภาคบ่ายเรามองว่าดัชนี SET น่าจะค่อยๆ ขยับขึ้น ตามการดีดตัวของหุ้นในภูมิภาคและดาวโจนส์ล่วงหน้า ยกเว้นดัชนีตลาดหุ้นฮ่องกงเกิดปรับตัวลงแรงๆ ประเด็นที่ยังกดดันคือ การเจรจาทางการค้าระหว่างจีนกับสหรัฐฯ คงยังไม่มีข้อสรุปและตลาดรอการประกาศตัวเลขเศรษฐกิจจากจีน
ภาพในภาคบ่ายดัชนี SET น่าจะแกว่งตัวในกรอบแคบ (Sideway up) โดยมีหุ้นในกลุ่มพลังงาน ปิโตรเคมี สื่อสาร เป็นตัวหนุนและอาจมีแรงซื้อหุ้นกลุ่มส่งออก หลังค่าเงินบาทค่อยๆอ่อนตัว โดยมองแนวต้านที่ 1792-1794 และแนวรับที่ 1784-1780 จุด แนะนำซื้อเก็งกำไรหุ้น IRPC IVL CPF และ HANA
Technical Pick
SET Index: 1788.17 ปรับตัวเพิ่มขึ้นกลับขึ้นไปทดสอบแนวต้านสำคัญที่ 1790 จุด แต่มูลค่าการซื้อขายไม่สูงมาก หลังจากปรับตัวลดลงไปทดสอบแนวรับที่บริเวณ 1780 จุด ซึ่งเราคาดว่า การปรับตัวเพิ่มขึ้นเหนือระดับ 1790 จุดขึ้นไป ยังมีความเสี่ยงในการถูกขายทำกำไรลงไปทดสอบแนวรับที่ 1780 และ 1770 จุด โดยมีแนวต้านสำคัญที่ 1805 จุด ถ้าทะลุผ่านขึ้นไปได้ โครงสร้างในระยะยาวจะกลับมาเป็นแนวโน้มขาขึ้น
Com7 (COM7 TB; THB 19.40) – ซื้อ
Information &amp; Communication Networks (ICN TB; THB 2.52) – ซื้อ
 